cyanic-selkie/wikianc huggingface dataset:
זיגמונט השני אוגוסט, מלך פולין
יחסו ליהודים
מעמדם של יהודי פולין הוגדר בפריבילגיות ("כתבי קיום") מטעם השלטון, אשר הכירו בקהל היהודי כנציג בלעדי של הקהילה. הקהל, הנציגות הנבחרת של הקהילה, מנה בעלי אמצעים ותלמידים חכמים ומילא תפקיד חשוב בפיתוח האוטונומיה הדתית והתרבותית של יהודי פולין. באמצע המאה ה-15 הוקמו "ועדים" – ועד ארבע ארצות וועד מדינת ליטא, שהיו מעין קונגרס-על של קהלי הקהילות השונות. תפקידם היה לטפל בנושאים והבעיות המשותפים לכלל הקהילות, ובעיקר להסדיר את חלוקת נטל המסים שהוטלו על היהודים מצד השלטונות.
הכת הירושלמית
הנשים
נגד שלוש מהנשים דורית-אדרת בירן, זוהרה (החליף את שמה לאזמרה) אלישע, ואילנה לוגסי, הוגש כתב אישום בגין השתתפות באירוע בו אחת הנשים הענישה, ונענשה בהוראת אמבש, את אחד הקטינים שגנב עוגייה בכך שעשתה בו מעשה מגונה, וכן הדחת עדים ושיבוש משפט. לאחר שנה בה ישבו שלוש מהנשים במעצר עד תום ההליכים, הפרקליטות הסכימה לראות את הנשים כקרבנות כת, וחזרה בה מכתב האישום. אולם הנשים כן הורשעו בגין הדחת עדים.
כמו כן שניים מבניו של אמבש הועמדו לדין בגין השתתפות באירוע של מעשה סדום באחיהם. בעסקת טיעון הם הורשעו ונדונו למאסרים קלים, לאחר שהאשימו את אביהם בכך ששיבש את תודעתם, ושלא הייתה להם ברירה אלא להשתתף במעשי הענישה כי הם נולדו לתוך הכת הפוליגמית.
היסטוריה
הכת פעלה במשך 15 שנים ללא הפרעה. 3 שנים לפני המעצר עוררה הכת הפוליגמית של אמבש סקרנות רבה בעיתונות ובמדיה. בכתבה של אורי בלאו, הוא תיאר את הכת כ"חבורה מסוגרת וחריגה של חסידי ברסלב בה הגברים מתגוררים יחד בשני בתים צמודים ששכרו בכפר ליפתא. כדי לממן את הפעילות נשלחו הילדים לצמתים לקבץ "תרומות" מנהגים. את בשורת החסידות הפיץ אמבש גם באמצעות להקת הבית, "הבעטלירס" - הקבצנים".
ב-2009 שודרה בתוכנית המקור כתבת תחקיר שכללה תחקיר מקיף בן כמה חודשים, כולל תיעוד נסתר וגלוי של פעילות הקבוצה ושיחה עם אחת מנשותיו של אמבש. היא התמקדה בסגידת הנשים לו, בשליחת הילדים והנשים לקבץ נדבות ובהסתגרות והבידוד של אנשי הכת.
בשנת 2010 נעצר אמבש בחשד למעשי מין עם אחת מבנותיו, אולם לאחר לחץ ואיומים של שש הנשים על אותה בת, היא הכחישה הכל במשטרה, והוא שוחרר. אותה בת העידה נגדו בשנת 2013. בעדותה סיפרה שהפך אותה בגיל 14 וחצי לשפחת מין, והיא נאלצה לבצע בו מין אוראלי. אותה בת גם העידה על הדינמיקה במשפחה שכללה טקסים ביזאריים של וידויים כפויים על מחשבות לא טהורות מול ראש הכת, אמבש, כאשר הוא חורץ את גורל המתוודים לעונש ("דין") או למחילה ("המתקה").
העונשים אותם גזר אמבש על בני משפחתו כללו התעללויות קשות ביותר הנפוצה שבהן הייתה "ההצלפה היומית" בה קיבלו חברי הכת מכות חשמל כ-27 - "זך" בגימטריה. התעללויות נוספות שנאלצו חברי הכת לעבור היו הרעבה, כליאה במחסן ללא בגדים כאשר בזמן הכליאה נאנסו או בוצעו בהן עבירות מין, ביזוי, השפלה פומבית, הטבעות בג'קוזי, מעשי סדום, מריחת ילדים בדבש ליד כוורות דבורים, וחישמול בשוקר חשמלי, כאשר כל נשות המשפחה הן אלה שיוזמות את הווידוים, ואחר כך גם מוציאות לפועל את העונשים זו לזו, וכן מיישמות את העונשים על הילדים, כך שאמבש עצמו כמעט ואינו עושה דבר, אלא מפעיל את כל בני המשפחה זה נגד זה. בביצוע המעשים כל בני המשפחה האמינו שהענישה היומיומית נועדה לטיהור הנפש.
במרץ 2011, כחצי שנה לפני המעצר עלתה לשידור כתבה בתוכנית התחקירים 360, של העיתונאי רינו צרור והעיתונאית דינה אברמסון. הפעם אמבש פתח את ביתו למצלמות. כתבה זו עוררה דחף באחת הבחורות ששהתה בבית במשך שנה, וברחה ממנו בגיל 19, והייתה מיועדת לנישואין כאישה השביעית, לצלצל למרכז הישראלי לנפגעי כתות. בעקבות זאת המשטרה צותתה לטלפונים של ד' והנשים, והצליחה להקליט את אמבש מבצע דין באחת הנשים בטלפון, כאשר הוא מורה לה לבצע מעשה זנות בפני הילדים, אותה אישה העידה מאוחר יותר שהיא אולצה לבצע מעשה סדום בסוס, ושהוחדרו לאיבר מינה נחשים ועקרבים ואף כי בוצעה בדיקת רטיבות באיבר מינה באמצעות יד או מקל. אחד מהנערים שהעידו באותה תקופה היה ב' שנחשד בכך שכבר בגיל 14 ביצע מספר מעשי סדום, באחותו למחצה בת ה-6.
ביולי 2011 שתלה המשטרה מיקרופון בבית אמבש, אולם כאשר מכשיר ההאזנה התגלה, המשטרה פשטה על הבית ועצרה את כל בני המשפחה. במהלך הפשיטה נתגלו יומנים של דורית אדרת בירן בהם תיארה את טקסי אכילת הצואה. ביומניה תיארה כי האמינה שהיא מקדמת את הגאולה לעם ישראל, ושהיא חיילת בצבא הגאולה של "הסבא". המשפט התנהל במשך כשנתיים והסתיים בהרשעה תקדימית של "מבצע באמצעות אחר" (לפי סעיף 29 לחוק העונשין), שכן מירב הפשעים לא בוצעו על ידו, אלא על ידי הנשים והילדים עצמם אחד נגד השני, בהוראתו, ובשליטה מנטלית.
בתו החורגת שהייתה בת 19 העידה על ביצוע מעשים מגונים החל מגיל 14 וחצי, כולל עונש של חשמול נשים וילדים בשוקר חשמלי על ידי נשים אחרות שקיבלו הוראה לעשות זאת, כולל אימה. על פי עדותה יש לה צלקות באיבר המין כתוצאה מהשוקר החשמלי. כמו כן העידה שאחת הנשים ביצעה מעשה סדום באחד הקטינים, כעונש כפול לאישה ולילד. האורחת בת ה-19 העידה על שיטת החיזור, וגיוס נשים לצורכי נישואים ורבייה. הנשים נשלחו לחפש בנות בירושלים, לעניין אותן בחזרה בתשובה, ולהזמין אותן למסיבות אלכוהול בבית. במסיבות אלה הנשים הרעיפו אהבה ומחמאות על האורחות, ולא עזבו אותן במנוחה. עם חלק מהאורחות גם קיימו יחסי מין לסביים.
אמבש עצמו חיזר אחרי הנשים, וידע לנצל את נקודות התורפה שלהן. לכל אישה היה ירח דבש, תקופה שבה היא לא נחשפת למערכת הווידויים והענישה, עד שעם חלוף הזמן, האישה החלה מתרגלת לאורח החיים יוצא הדופן ולבסוף נופלת בפח שטמן לה אמבש.
לאחר פירוק הכת
לבסוף, רוב ילדיו של אמבש, עזבו את דרך הסבא וברסלב, יצאו בשאלה, התנערו ממנו, סולדים ממנו ומארבע מנשותיו שנשארו נאמנות לו ונשארו פעילות בכת. האישה שמחה, שהעידה כעדת מדינה נגדו, קיבלה בפיצוי בסך 25,000₪, כמו גם שתי בנותיו שרה ורחל שאותן הוא הורה לאנוס, אשר היו אמורות לקבל 25,000₪ כל אחת. הפיצויים מעולם לא שולמו. במאי 2018 דחה בית המשפט העליון את ערעורו של אמבש.
אביו אריה ניתק איתו קשר בעקבות התפוצצות הפרשה ונפטר חודשים ספורים לאחר שנעצר אך אימו תמכה בו ואף מימנה את ההגנה עליו.
לקראת הבחירות לכנסת ה-22 הוקמה רשימה בשם קמ"ה - קידום מעמד הפרט (אותיות: קץ) על ידי ארבע מנשותיו של אמבש. ועדת הבחירות המרכזית פסלה את מועמדות מספר 1–4 ברשימה: דורית (אדרת) בירן, שירן אסלן, יהודית (אזמרה) אלישע ואילנה אמבש עקב אי-עמידה בתנאי סעיף 6 לחוק יסוד: הכנסת. הרשימה קיבלה 994 קולות ולא עברה את אחוז החסימה. בבחירות לכנסת ה-23 המפלגה (אותיות: ני) קיבלה 354 קולות ולא עברה את אחוז החסימה, גם לקראת הבחירות לכנסת העשרים וארבע נרשמה המפלגה בעת הגשת הרשימות לוועדת הבחירות המרכזית.
בדצמבר 2020 וכן בינואר 2021 הוציאה תוכנית התחקירים של ערוץ 13 "המקור" 4 פרקים על הכת, שני הפרקים הראשונים היו על "ילדי הכת" והם קיבלו ברובם ביקורות טובות מהמבקרים בתקשורת ושני פרקים היו על "נשות אמבש". בנוסף לכך לאורך השנים רואיינו פליטי הכת בתקשורת במספר הזדמנויות.
דניאל אמבש עד יומו האחרון התעקש לחפותו, נידה את ילדיו מירושתו ונשאר חזק באמונתו. ב-10 ביוני 2022 נמצא אמבש ללא רוח חיים בתאו שבכלא איילון.
פעילותו של אמבש ובני משפחתו להפצת תורת ברסלב
בשנת 1993 התארח רבי ישראל כחצי שנה בבית משפחת אמבש. לקראת ראש השנה התשנ"ה 1994 לקח דניאל אמבש את רבי ישראל לאומן. בשנה זו רבי ישראל נפטר וחודשיים לאחר מכן הסיק אמבש כי הוא היה המשיח. דניאל היה זה שחיבר בין תמונתו של רבי ישראל מרים ידיים למשפט "אני נ נח נחמ נחמן מאומן" ובהמשך גם פירסם תמונת יד שמאל מתוקנת. במשך כ15 שנים עסק בהדפסת ספרי ברסלב. על כריכת הספרים שהיה מדפיס, הוסיף את תמונת הפתק ואת חברת ההוצאה לאור של הספרים כינה "נצח ישראל".
רבי ישראל ציווה לקחת אוטו ורמקול להודיע על עניין "הפתק" ולרקוד ברמזורים. דניאל היה מראשוני התלמידים שעסקו ברכבי נחמן, ולמשפחה מספר רכבים וגם נגררים עטופים במדבקות נחמן. גם עסק בניגוני כלי זמר ברחוב בשירה וריקוד כמו שציווה רבו. שירי הכת עסקו בהתגלות "אור הצדיק האמת סבא ישראל נ נח נחמ נחמן מאומן". דניאל ומשפחתו היו מארגנים בכל שנה הילולא שנתית גדולה לכבוד רבי ישראל דב אודסר, הילולא זו כללה במה עליה הופיעו מוזיקאים אומנים וזמרים, וחולקו בה כיפות, ספרים, חוברות, פתקאות וגם אוכל ושתייה. דניאל ומשפחתו היו מקיימים הצגות רחוב בהם היו מפרסמים את הסבא. דניאל ומשפחתו הקימו גם אולפן הקלטות שירים. במשך כל השנה עסקו בני המשפחה ופעלו להכנסות כספיות, כעבודה צדדית ועיסוק בצדקות. הכסף היה מוקדש להפצת הסבא וקיום תורתו.
מבער בונזן
מבער בונזן הוא כלי מעבדה נפוץ המשמש לייצור להבה המיועדת לחימום, התכה ולעיקור. המבער עובד על גז, בדרך כלל גז טבעי או גז פחמימני מעובה. המבער נקרא על שמו של רוברט בונזן.
תיאור
המכשיר עשוי מגליל מתכתי המחובר לצינור הגז במעבדה על ידי ברז, המאפשר שליטה בזרימת הגז. הגז זורם כלפי מעלה, אל חלק בו ישנם חרירים המאפשרים זרימת אוויר פנימה, כנקבע מעקרון ונטורי. חרירים אלו נשלטים בידית, הקובעת את מצבם, מפתוחים לחלוטין ועד סגורים. הצתת הגז המעורב באוויר נעשית באמצעות גפרור או מצית.
כמות האוויר המעורב בגז קובעת את סוג הבעירה הנוצרת. ככל שכמות האוויר המעורב בגז פחותה - הבערה קרה יותר. ערבוב מוצלח של אוויר בגז יגרום לבערה חמה יותר, ולהופעת להבה כחולה.
גרסאות למבער
במשך השנים יוצרו גירסות שונות למבער, החשובות שביניהם:
היסטוריה
כאשר בונזן הועסק על ידי אוניברסיטת היידלברג בשנת 1852, הבטיחה לו האוניברסיטה כי היא תבנה עבורו מעבדה חדשה. חומר הבערה הנפוץ היה אז גז פחם (אנ' ), ובשל כך היה צורך בכלי שישמש לחימום לצורכי עבודת המעבדה. בונזן הציע לפטר דאזאגה (אנ'), מי ששימש כיצרן המכשירים של האוניברסיטה באותה עת, תכנון למכשיר. המכשיר שהוצע על ידי בונזן היה שכלול של מכשיר דומה שתוכנן על ידי חברו מייקל פאראדיי שנתיים קודם לכן. דאזאגה ייצר כחמישים ממבעריו של בונזן עבור הסטודנטים, והפך במהרה לפופולרי ביניהם. בונזן פרסם תיאור של המכשיר, וכיום הוא מהווה כלי מעבדה נפוץ בכל רחבי העולם.
SMBRelay
התוכניות פותחו על ידי ג'וש בוכבינדר (Josh Buchbinder) ושוחררו לראשונה בתאריך 21 במרץ 2001.
התוכנית מתחברת אל המערכת בפרוטוקול UDP, פורט 139, קולטת את חבילות המידע שעברו בין מחשבו של הקורבן אל השרת ומשנה אותן בעת הצורך.
לאחר חיבור ואימות, מנותק מחשבו של הקורבן ותוכנית ה-SMBRelay יוצרת כתובת IP וירטואלית חדשה. כל עוד הקורבן מחובר אל המערכת, יכול התוקף להשתמש בחיבור אל השרת ולשלוט בהעברת המידע וכל זאת מבלי שהקורבן יבחין בזאת.
ניתן לגשת אל הכתובת החדשה באמצעות הפקודה:
ולהשתמש בכל תכונות הרשת. במידה ומחשבו של הקורבן מחובר, ניתן להשתמש בכתובת ה-IP שלו והוא חשוף להתקפות מרוחקות.
בתקשורת בין מחשבים ברשת המקומית מוחלפים גיבובים של סיסמאות משתמשים, SMBRelay שומרת את גיבובי הסיסמאות בפורמט NTLM, מייצאת אל קובץ Text ומאפשרת לפענח אותם במועד מאוחר יותר בעזרת תוכנת צד שלישי, כגון: John The Ripper או L0phtCrack.
SMBRelay2
תוכנית זו פועלת בדומה ל-SMBRelay אך משתמשת בשמות NetBIOS במקום בכתובות IP.
בעזרת שתי התוכניות ניתן לבצע התקפה של אדם בתווך ומאפשרות לתוקף להאזין לתעבורה העוברת בין נקודות תקשורת שונות.
פרידריך וילהלם
{{פירושונים|
ראו גם
}}
בודהנת'
בודהנת' (בנפאלית: बौद्ध स्तुपा; בנפאל בהאסה: Khāsti; בפראקליט : 𑐏𑐵𑐳𑑂𑐟𑐶 𑐩𑐵𑐴𑐵𑐔𑐿𑐟𑑂𑐫; בטיבטית: Jarung Khashor; בווילי : bya rung kha shor) הוא סטופה בקטמנדו שבנפאל. הסטופה נמצאת בצפון-מזרח קטמנדו כ-11 ק"מ ממרכז קטמנדו. סטופה זו היא אחת מהסטופות הגדולות ביותר בנפאל.
לאחר שפליטים רבים היגרו מטיבט, החלו בנייה של למעלה מ-50 גומפות שבאו סביב הבודהה. החל מ-1979, בודהנת' הוא אתר מורשת עולמית של אונסק"ו. בודהנת' יחד עם סוויאמבהונאת הוא אחד מאתרי התיירות הפופולריים ביותר בקטמנדו.
הסטופה נמצאת על ציר הסחר העתיק מטיבט שנכנס לעמק קטמנדו שבאה דרך הכפר סנקהו מצפון-מזרח לסטופה. ציר הסחר עובר דרך הסטופה והסטופה העתיקה והקטנה יותר של צ'א-באהי ששמה שרומטי (המכונה לעיתים קרובות "בודהה הקטנה"). לאחר מכן, ציר הסחר פונה ישירות לכיוון דרום, לכיוון נהר הבגמטי לפטן, ובכך גם עוקף את העיר הראשית קטמנדו, שהוקמה מאוחר יותר. סוחרים טיבטיים נחו בקטמנדו והתפללו במשך מאות שנים. כשנכנסו הפליטים לנפאל מטיבט בשנות ה-50 של המאה ה-20, רבים החליטו להתגורר בסביבות הסטופה בודהנת'. יש טענות כי הסטופה מכסה את שרידיו של קסאפה בודהה.
פרידריך הרביעי
{{פירושונים|
ראו גם
}}
איסור עבודה במקדש שתויי יין
אסור לכהן לעבוד את עבודת הקרבנות כאשר הוא שיכור או שתוי יין. איסור זה הוא לאו מדאורייתא והעונש על כהן העובד בשכרות הוא מיתה בידי שמים.
בנוסף לאיסור על עבודה בעת שכרות, ישנו איסור דומה על פסיקת הלכה מתוך שכרות. במניין המצוות של הרמב"ם שני האיסורים נמנים כמצוות לא תעשה אחת.
מקור האיסור
התורה מצווה על הכהנים לא להיכנס לעבוד במקדש שתויי יין:
דיני האיסור
בספרא (שמיני א,ב) מובא שאסור לכהן ששתה רביעית של יין או של משקה משכר אחר לעבוד במקדש, אם עבד במקדש לאחר ששתה יין - מיתתו בידי שמיים, ואם עבד לאחר ששתה משקה משכר אחר - עונשו מלקות.
לדעת הרמב"ם וספר החינוך אם נכנס שתוי אבל לא עבד, חייב מלקות. ואילו הרמב"ן כותב שרק מדברי חכמים אסור להיכנס למקדש שתוי והאיסור מהתורה הוא רק על עבודת הקורבנות.
במי והיכן נוהג האיסור
איסור הכניסה לבית המקדש בשכרות נוהג גם בשאר העם, בין נשים ובין גברים. אמנם, האיסור במקרה זה הוא מפני כבוד בית המקדש.
האיסור מוחל מעזרת ישראל ופנימה, לעזרת הנשים אין איסור כניסה בשכרות.
בעת נשיאת כפים
מהאיסור על הכהנים לעבוד במקדש כשהם שתויי יין, נלמד שלכהנים אסור גם לברך ברכת כהנים כאשר הם שיכורים. מסיבה זו אסרו על כהנים לשאת כפיים בתפילת מנחה בכל יום, מחשש שמא במהלך היום שתו יין. אמנם, בתפילת מנחה ימי תענית, וכן בתפילת נעילה ביום הכיפורים, שבהם אין חשש לשכרות, כהנים יכולים לעלות לדוכן.
גרטשן וולש
גרטשן וולש (באנגלית: Gretchen Walsh; נולדה ב-29 בינואר 2003) היא שחיינית אמריקאית, אלופת עולם במשחה זוכת 3 מדליות באליפות העולם (פוקואוקה 2023), אחת מכל סוג. שיאנית ארצות הברית במשחה ל-50 מטר פרפר.
ביוגרפיה
וולש נולדה וגדלה בנשוויל, טנסי. אחותה, אלכס אף היא שחיינית מצטיינת, סגנית אלופה אולימפית (טוקיו 2020) היא לומדת באוניברסיטת וירג'יניה.
שחיינית מצטיינת באליפות עולם נוער
באליפות העולם לנוער שנערכה בבודפשט, הונגריה באוגוסט 2019 הייתה וולש לשחיינית המצטיינת של האליפות לאחר שזכתה ב-6 מדליות זהב, מהן 2 אישיות, במשחה ל-50 מטר חופשי בתוצאה של 24.71 שניות ובמשחה ל-100 מטר חופשי בתוצאה של 53.74 שניות.
2021
באליפות ארצות הברית ששימשה כמבחנים האמריקאים לאולימפיאדת טוקיו (2020) שנערכו באומהה, נברסקה ביוני 2021 היא סיימה במקום חמישי במשחה ל-50 מטר חופשי בתוצאה של 24.74 שניות, בשלב חצי הגמר היא קבעה שיא אישי חדש של 24.64 שניות, במקום 12 במשחה ל-100 מטר פרפר בשיא אישי חדש של 58.46 שניות ובמקום 28 במשחה ל-100 מטר חופשי בתוצאה של 55.91 שניות. ולא ניכללה במשלחת האמריקאית למשחקים האולימפיים.
2022
באליפות המכללות שנערכה באטלנטה, ג'ורג'יה במרץ 2022 היא זכתה ב-3 מדליות אישיות, 1 זהב ו-2 כסף. מדליית זהב במשחה ל-100 יארד חופשי בתוצאה של 46.05 שניות, לפני מורגן סקוט (46.78 שניות) וקתרין ברקוף (46.95 שניות). מדליות כסף, במשחה ל-50 יארד חופשי בתוצאה של 20.95, אחרי קייט דאגלס שקבעה שיא לאומי חדש של 20.84 שניות ולפני מגי מקניל (21.38 שניות) ובמשחה ל-100 יארד גב בתוצאה של 49.00 שניות, תוצאה הטובה משיא ארצות הברית הקודם של רגן סמית' (49.16 שניות שניות), אחרי קתרין ברקוף (48.74 שניות) ולפני השיאנית היוצאת רגן סמית' (49.96 שניות).
שיאנית ארצות הברית
באליפות ארצות הברית שנערכה באינדיאנפוליס, אינדיאנה בסוף יוני 2023 זכתה ב-5 מדליות, 1 זהב, 2 כסף ו-2 ארד. מדליית זהב במשחה ל-50 מטר פרפר בשיא לאומי חדש של 25.11 שניות, לפני טורי הסק (25.33 שניות) וקלייר קרזן (25.74 שניות). מדליות כסף במשחה ל-50 מטר חופשי בשיא אישי חדש של 24.31 שניות, אחרי אבי וייצל (24.00 שניות) ולפני קייט דאגלס (24.48 שניות) ובמשחה ל-100 מטר פרפר בשיא אישי חדש של 56.34 שניות, אחרי טורי הסק (56.18 שניות) ולפני קייט דאגלס (56.43 שניות). מדליות ארד במשחה ל-100 מטר חופשי בשיא אישי חדש של 53.14 שניות, אחרי קייט דאגלס (52.57 שניות) ואבי וייצל (53.11 שניות) ומבחשה ל-50 מטר גב בשיא אישי חדש נוסף של 27.54 שניות, אחרי קתרין ברקוף (27.13 שניות) ורגן סמית' (27.14 שניות).
באליפות העולם שנערכה בפוקואוקה, יפן ביולי אותה שנה זכתה ב-3 מדליות, אחת מכל סוג. מדליית זהב במשחה שליחות 4x100 מטר מעורב ביחד עם רגן סמית', לילי קינג וקייט דאגלס בתוצאה של 3:52.08 דקות, לפני אוסטרליה (3:53.37 דקות) וקנדה (3:54.12 דקות), כשחיינית שלישית היא שחתה את סגנון הפרפר ב"זינוק שליחות" בתוצאה של 57.06 שניות. מדליית כסף במשחה שליחות 4x100 מטר חופשי בתוצאה של 3:31.93 דקות, אחרי אוסטרליה שקבעה שיא עולם חדש של 3:27.96 דקות ולפני הרפובליקה העממית של סין (3:32.40 דקות), כשחיינית ראשונה היא קבעה תוצאה של 54.06 שניות ומדליית ארד במשחה ל-50 מטר פרפר בתוצאה של 25.46 שניות, אחרי שרה שסטרם משוודיה (24.77 שניות) וג'אנג יופיי מהרפובליקה העממית של סין (25.05 שניות). נוסף לכך, היא סיימה במקום שמיני במשחה ל-100 מטר פרפר בתוצאה של 57.58 שניות ובמקום 11 במשחה ל-50 מטר חופשי בתוצאה של 24.71 שניות.
רנו Type KJ
רנו Type KJ היא מכונית סדאן קומפקטית, מסוג טורפדו, מתוצרת יצרנית הרכב הצרפתית רנו אשר יוצרה בין השנים 1923–1924.
מספר המושבים נע בין 3 ל-4 מושבים. הדגם יוצר במספר תצורות: טורפדו, קופה, קבריולה וואן. דגם ה"רנו Type KJ" הוצג לראשונה במונדיאל המכוניות בפריז בשנת 1923.
הממונה על היישומים הביומטריים
הממונה על היישומים הביומטריים עומד בראש היחידה להזדהות ויישומים ביומטריים במערך הסייבר הלאומי. מערך הסייבר הלאומי הוא גוף ממשלתי, האחראי על אבטחת מידע והגנת מרחב הסייבר הלאומי האזרחי של מדינת ישראל, על המדיניות של ישראל במרחב זה, על בניין הכוח הלאומי בסייבר ועל קידום וביסוס עצמתה של ישראל בתחום.
סמכויות ותפקיד הממונה נקבעו במסגרת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע 2009 בסעיף 30 לחוק וכן במסגרת החלטת ממשלה 4510 מיום 1.4.2012, בכללן:
תוכנית הפיקוח
במסגרת תפקידו של הממונה עליו להמליץ על המדיניות הנוגעת ליישומים הביומטריים בפרויקט זה ועל היבטים מסוימים הנוגעים לאבטחת מידע, וכן לפקח על יישום הוראות חוק זה והתקנות, הכללים, הנחיות הרשות ונוהלי הרשות אשר נקבעו מכוחו וכן על פעולות ראש הרשות לניהול המאגר הביומטרי לפי חוק זה. לצורך מימוש משימת הפיקוח גובשה תוכנית עבודה ("תוכנית הפיקוח ") הכוללת התייחסות לשלושה נדבכים מרכזיים במימוש החוק: עבודת הפיקוח מתאפיינת במעבר על מסמכי הפרויקט הטכנולוגיים והנהלים המתקבלים מן הרשויות המפוקחות ומתן תגובה עליהם, פגישות עיתיות עם הגורמים הרלוונטיים, סיורים באתרי הפרויקט ומעקב אחר פערים עד לסגירתם. לצורך שיקוף עבודת הפיקוח לגורמים הרלוונטיים ובהם הכנסת, שר הפנים, ראשי הרשויות ראש מערך הסייבר, ואחרים, מפיץ הממונה על היישומים הביומטריים, דו"חות פיקוח עיתיים, המשקפים את העשייה בתקופה המדווחת, נושאים שנבדקו, פערים שיש לסגור וכאלה שנסגרו, אירועים מיוחדים בחיי הפרויקט. דוחות הפיקוח מפורסמים לציבור באתר מערך הסייבר הלאומי כגון זיהוי פנים במרחב הציבורי.
בנוסף, על הממונה על היישומים הביומטריים לגבש תוכנית לאומית אינטגרטיבית לשימוש ביישומים ביומטריים. המדיניות גובשה ואושרה על ידי ראש הממשלה ביום 2.11.2016 ובאמצעותה, מכווינה היחידה להזדהות וליישומים ביומטריים, גופים בממשלה ובמגזר הציבורי ביחס ליישומים ביומטריים המנוהלים על ידם.
מדיניות לאומית ליישומים ביומטריים
יישומים ביומטריים נשענים על טכנולוגיה המתפתחת במהירות רבה, וכבר היום הם בעלי נוכחות בשגרת יומנו. הסדרת תחום היישומים הביומטריים במשק באמצעות מדיניות אינטגרטיבית תאפשר לאזרחים, לתאגידים ולמשרדי הממשלה, ליהנות מתועלות היישומים הביומטריים, ובה ובעת לאזן בין תועלות אלו ובין החובה לוודא שמירה על הפרטיות, המידע והביטחון.
החלטת ממשלה 4510 מיום 1.4.2012 הורתה לממונה על היישומים הביומטריים לגבש תוכנית לאומית אינטגרטיבית לשימוש ביישומים ביומטריים.
המדיניות גובשה ואושרה על ידי ראש הממשלה ביום 2.11.2016 ובאמצעותה, מכווינה היחידה להזדהות וליישומים ביומטריים, גופים בממשלה ובמגזר הציבורי ביחס ליישומים ביומטריים המנוהלים על ידם.
ביום 28.11.2021, עם הקמתה של ועדת השרים ליישומים ביומטריים (החלטת ממשלה מס' 710), הוגש דוח מסכם של הפעילות לשנת 2020. הדוח סוקר את פעילות הכוונה ובקרה שביצעה היחידה בשנים האחרונות למול מספר משרדי ממשלה וגופים ציבוריים.
קישורים חיצוניים
המעבדה הלאומית הביומטרית
היחידה להזדהות וליישומים ביומטריים, הקימה בשנת 2019, מעבדה לאומית לביומטריה העוסקת בביצוע מבדקי הערכה למערכות ביומטריות ומחקר הנוגע למערכות אלה.
פעילות המעבדה מאפשרת לממונה וליחידה לממש את משימותיה השונות ואת תפקידה כמוקד ידע התומך בעשיית הממשלה בתחום היישומים הביומטריים לרבות גיבוש מתודולוגיות לשימוש מיטבי בטכנולוגיות ביומטריות לשם המלצה לגורמים במגזר הציבורי והפרטי וכן לצורך הכללת המלצות אלה במסמכי מדיניות וניירות עמדה שמפרסמת היחידה.
המבדקים הנערכים במעבדה מתרכזים בבחינת מוצרים מסחריים שונים ואת יכולותיהם, תוך שימוש במוצרים הללו בהתאם להוראות הפעלתם (לא מדובר ב"פירוק" או "הנדסה לאחור").
זיהוי פנים במרחב הציבורי - אסדרה לאומית
הממונה על היישומים ביומטריים גיבש ופרסם מסמך עקרונות מדיניות לזיהוי פנים במרחב בציבורי בישראל, וקריאה לאסדרה לאומית ובו המלצות על אופן הסדרת התחום. המסמך כולל דוגמאות נבחרות לאסדרת הנושא בעולם המערבי, והתייחסות לשימוש של גופי האכיפה במערכות ביומטריות לזיהוי מרחוק של אדם. המסמך כולל סקירה בינ"ל.
דיווח שנתי על מימוש המדיניות ליישומים ביומטריים
בדומה למדינות רבות בעולם המערבי, גם בישראל השימוש בביומטריה בפרויקטים ממשלתיים, הולך וגובר.
בהתאם לסעיף 2ח' להחלטת ממשלה מספר 4510 מיום 1.4.2012 על הממונה על היישומים הביומטריים להעביר דיווח שנתי לוועדת השרים ליישומים ביומטריים, בדבר פעילות האכוונה והבקרה המבוצעת על ידי יחידת הממונה.
חוות דעת הממונה בנושא תכולת המאגר
בחוות הדעת שפורסמו על ידי הממונה על היישומים הביומטריים, בנושא תכולת המאגר, נקבע כי קיימים אמצעים טכנולוגיים שיש בהם כדי לתת מענה במידה נאותה, לזיהוי ואימות זהות של תושב על בסיס מאגר של תמונות פנים בלבד, לצורך הנפקת תיעוד לאומי אמין לתקופה של 10 שנים. חוות הדעת עמדו בבסיס החקיקה בשנת 2022 אשר קבעה הנפקה של מסמכי זיהוי לתקופה של 10 שנים, ללא שמירת טביעות האצבע במאגר.
מאחורי קווי האויב
מאחורי קווי האויב (באנגלית: Behind Enemy Lines) הוא סרט מתח ופעולה אמריקאי משנת 2001, בכיכובם של אוון וילסון, ג'ין הקמן, גבריאל מאכט, דייוויד קית', צ'ארלס מאליק ויטפילד וג'ואקים דה אלמידה.
עלילה
במהלך מלחמת בוסניה מאס לוטננט כריס בארנט (וילסון), נווט מטוס קרב מסוג בואינג F/A 18 הורנט בצי האמריקני המשרת על סיפון נושאת המטוסים קרל וינסון, טיסות הסיור השגרתיות אליהן שובצו הוא והטייס לוטננט ג'רמי סטקהאוז (מאכט), משום שלתפיסתו על הצי לעשות יותר במלחמה. בשל המיאוס שחש הגיש בארנט מכתב התפטרות למפקד קבוצת הקרב של נושאת המטוסים, אדמירל לסלי ריגרט (הקמן). כעונש שיבץ האדמירל את סטקהאוז ובארנט לטיסת סיור מעל בוסניה בבוקר חג המולד. השניים חרגו מנתיב הטיסה וצילמו טבח שביצעו סרבים בבוסנים.
במהלך טיסתם ראו הסרבים את המטוס וירו לעברו טילי נ"מ. מטוסם של השניים הופל, סטקהאוז נלכד ונרצח בידי הסרבים ואילו בארנט נמלט על חייו מאחורי קווי האויב. בעוד הפיקוד הבכיר של נאט"ו סירב לאשר לאדמירל ריגרט לחלץ את בארנט בשל הרגישות הפוליטית והפסקת האש שהושגה בין הצדדים, ביקשו הסרבים לאתר את הנווט הנמלט בכדי למנוע ממנו לחשוף את הטבח שביצעו. בשיאו של הסרט החליט האדמירל ריגרט לאשר לכוח סיירת חיל הנחתים בפיקוד קפטן גלן רודוואויי (ויטפילד) לצאת ולחלץ את בארנט מלב בוסניה, ואף הצטרף בעצמו לכוח כשהטיס את אחד ממסוקי החילוץ בל UH-1 אירוקוי שבהן הוטס הכוח.
מונטנגרו באירוויזיון 2019
מונטנגרו השתתפה באירוויזיון 2019 שהתקיים במאי 2019 בתל אביב בישראל. הלהקה המונטנגרית "D mol" נבחרה לייצג את מונטנגרו בתחרות עם השיר "Heaven", לאחר שזכה במקום הראשון בתחרות הגמר הלאומי המונטנגרית, "Montevizija 2019".
רקע
עוד טרם האירוויזיון לשנת 2019, מונטנגרו נטלה חלק בתחרות עשרה פעמים מאז הופעתה הראשונה בשנת 2007. הניקוד הגבוה ביותר אליו הצליחה להתברג מונטנגרו בתחרות הוא 13, בתחרות האירוויזיון לשנת 2015, עם השיר Adio. בשנת 2014, מונטנגרו הצליחה להעפיל לגמר פעם ראשונה, למעשה, מונטנגרו הצליחה להעפיל לגמר רק פעמיים. בשנת 2010 ובשנת 2011, מונטנגרו נעדרה מהתחרות עקב קשיים כלכליים. בשנת 2007 וב-2008, הוחלט כי הנציגים והשירים שישלחו לתחרות יבחרו על ידי התחרות הלאומית המונטנגרית "Montevizija". בשנת 2018, נכשלה המדינה להפעיל אל הגמר, כאשר הגיעה למקום ה-16 בחצי הגמר השני.
לפני האירוויזיון
המונטביזיה (התחרות הלאומית המונטנגרית), לשנת 2019, הופקה על ידי רשות השידור המונטנגרית על מנת לבחור את המבצע ואת השיר שיופיע בתחרות האירוויזיון 2019. חמישה מתמודדים הופיעו בגמר התחרות, שהתקיים ב-9 בפברואר 2019, בגמר זה הוכרז המנצח בעזרת שני סבבי הצבעה. בסבב הראשון, נקבעו קולות השופטים, אשר הורכבו מנציגי תחנות הרדיו ברחבי מונטנגרו, יחד עם שופטים מקצועיים ובינלאומיים. הסבב השני, כלל את הצבעת הקהל המונטנגרי.
כמו כן, ששת השופטים המקצועיים היו:
מתמודדים בגמר
כותבי השירים מכל רחבי העולם הגישו את שיריהם מ-28 באוקטובר 2018 עד 28 בנובמבר 2018. השירים היו חייבים להיכתב בשפת האם או באנגלית. רשות השידור המונטנגרית קיבלה 27 שירים. צוות של 5 שופטים שפט את 27 השירים הללו, לפי מס' קריטריונים, כך שלכל קריטריון מס' מסוים של נקודות - 50 נק' היו מוענקות לשיר עצמו, 30 נק' למילים ולתוכן, ו-20 נק' הערכה אישית והערכת הפוטנציאל של השיר. לאחר הסינון, נותרו חמישה שירים, שהוגשו על ידי צוות השופטים אל המתמודדים.
באירוויזיון
על פי חוקי האירוויזיון, כל המדינות (פרט לחמשת הגדולים: צרפת, גרמניה, איטליה, ספרד ובריטניה), נדרשות להעפיל מאחד משני חצי הגמר אל הגמר, ובכל חצי גמר, עשרה מהמדינות המשתתפות מעפילות אליו. איגוד השידור האירופי היה אחראי על סידור המדינות לשישה סלים שונים, תוך התבססות על דפוסי הצבעתם של המדינות בסל מהתחרויות הקודמות. ב-28 בינואר 2019, התקיים במוזיאון לאמנות בתל אביב טקס העברת מפתחות האירוויזיון מליסבון לתל אביב, וכן הגרלה בה חולקו המדינות המשתתפות לשני חצאי הגמר. בהגרלה זו, מונטנגרו נבחרה להשתתף בחצי הגמר הראשון, שהתקיים ב-14 במאי.
חצי הגמר
מונטנגרו השתתפה בחצי השני של חצי הגמר הראשון של התחרות. מונטנגרו הייתה השנייה להופיע, אחרי קפריסין ולפני פינלנד.
אצטדיון בנק קליפורניה
אצטדיון בנק קליפורניה (באנגלית: Banc of California Stadium) הוא אצטדיון כדורגל בשכונת אקספוזישן פארק בעיר לוס אנג'לס, שבמדינת קליפורניה, המשמש כאצטדיון הביתי של מועדון הכדורגל לוס אנג'לס מה-MLS. האצטדיון מכיל 22,000 מושבים, ותוכנן על ידי חברת "Gensler", נפתח ב-18 באפריל 2018, במהלך עונתה הראשונה של לוס אנג'לס בליגת ה-MLS. הוא האצטדיון הפתוח הראשון שנבנה בעיר לוס אנג'לס מאז 1962. הוא נבנה באתר של לוס אנג'לס ממוריאל ספורטס ארנה שנהרס, והוא ממוקם בסמוך ללוס אנג'לס ממוריאל קוליסיאום ומדרום לקמפוס הראשי של אוניברסיטת דרום קליפורניה. מועדון הכדורגל לוס אנג'לס שוכר את האתר מהאוניברסיטה, שהיא בעלת חוזה שכירות עם "ועדת ממוריאל קוליסיאום של לוס אנג'לס", להפעלת וניהול נכסי הקוליסיאום והאצטדיון.
ביוני 2020 הודיע המועדון כי בנק קליפורניה נסוג מעסקת זכויות השם של האצטדיון, 12 שנים לפני מועד תום העסקה המקורי, וכי האצטדיון כבר לא יקרא "אצטדיון בנק קליפורניה". כתוצאה מכך הבנק ישלם דמי סיום חוזה של 20.1 מיליון דולר, והמועדון יחפש קונה חדש לזכויות שם האצטדיון.
עיצוב
קיבולת האצטדיון היא 22,000. מושבי האצטדיון הם בזווית של 34 מעלות, מה שהופך אותו לאחד מהאצטדיונים התלולים ביותר ב-MLS. המושבים הקרובים ביותר נמצאים במרחק 3.7 מטרים (12 רגל) מהמגרש וכל המושבים נמצאים בטווח של עד כ-41 מטרים (135 רגל) מהמגרש. הוא כולל 125,000 רגל רבוע (11,600 מ"ר) של שבילים וכיכרות הפתוחים לקהל הרחב. האצטדיון כולל גם סוויטות לעיתונאים עם מזרקת מים.
בקצה הצפוני של האצטדיון שוכן ארגון האוהדים "3252", שנקרא על שם מספר הקיבולת ביציע העמידה הבטוח. הוא נבנה בשיפוע של 34 מעלות וכולל מעקות זוויתיים אשר נועדו להידמות לאלה המשמשים על רכבות הרים. בחלק המרכזי של היציע יש במה נשלפת לשימוש במהלך הופעות ואירועים אחרים שאינם ספורט. בראש היציע הצפוני נמצא בר אוהדים מעוצב, אליו ניתן להגיע רק מיציע 3252.
הפינה צפונית-מזרחית של האצטדיון עוצבה כך שתהיה פתוחה לתפיסת קו הרקיע של מרכז לוס אנג'לס ושל הרי סן גבריאל. לעיתונאים בתאי התקשורת יש את אחת מנקודות התצפית הטובות ביותר להשקיף דרך פתח זה.
הגג מכוסה בשכבת ETFE (סוג של פולימר פלסטי) בשטח כולל של כ-18,000 מ"ר (190,000 רגל רבוע). שטח המגרש הוא כ-8,000 מ"ר (86,000 רגל רבוע) העשוי מיבלית משופרת.
לחמישה אחוזים ממקומות החניה של האצטדיון יש תחנות טעינה לרכב חשמלי. באצטדיון 440 חניות מתוכננות לאופניים ושביל אופניים לאצטדיון במסגרת פרויקט "My Figueroa" של העירייה. האצטדיון הוא מבנה העומד בתקן LEED Silver.
תכנון ובנייה
העיתון לוס אנג'לס טיימס דיווח ב-17 במאי 2015 כי הקבוצה בחרה באתר לוס אנג'לס ממוריאל ספורטס ארנה לבניית אצטדיון חדש בן 22,000 מושבים בעלות של 250 מיליון דולר. הקבוצה העריכה כי הפרויקט ייצר 1,200 משרות בנייה זמניות ו-1,800 משרות מלאות, ויניב 2.5 מיליון דולר הכנסות ממסים שנתיים. דו"ח ההשפעה על הסביבה, הריסת הארנה ובניית האצטדיון תוכננו לארוך שלוש שנים, ובכך לעכב את הופעת הבכורה של המועדון ב-MLS לשנת 2018.
ב-6 במאי 2016 אישרה מועצת עיריית לוס אנג'לס את האצטדיון וסללה את הדרך לבניית האצטדיון.
טקס התחלת הבנייה נערך ב-23 באוגוסט 2016. באירוע בו השתתפו הבעלים וצוותי הבנייה, מועדון הכדורגל לוס אנג'לס הודיע על עסקה למשך 15 שנים בסך של 100 מיליון דולר למכירת הזכויות על שם האצטדיון עם בנק קליפורניה. הריסת לוס אנג'לס ממוריאל ספורטס ארנה החלה זמן קצר לאחר טקס התחלת הבנייה והושלמה באוקטובר 2016.
פתיחה
האירוע הציבורי הראשון באצטדיון היה אימון הפתיחה וטקס החנוכה שהתקיימו ב-18 באפריל 2018. המשחק הראשון של המועדון באצטדיון נערך ב-29 באפריל מול סיאטל סאונדרס, כאשר לוס אנג'לס ניצחה 1–0. את השער הבודד כבש לורן סימאן בתוספת הזמן לעיני קהל של 22,000 אוהדים.
ב-26 במאי 2020 הודיע בנק קליפורניה כי הוא מתכוון לסיים את עסקת החסות על שם האצטדיון, בתשלום של 20 מיליון דולר בגין סיום העסקה לפני תום החוזה, אך הבנק נותר כספונסר הפיננסי של המועדון. המועדון מתכנן למצוא ספונסר חדש שיקנה את זכויות השם על האצטדיון.
אולימפיאדת הקיץ 2028
האצטדיון יהיה חלק מ"פארק הספורט של מרכז העיר" ויארח מספר תחרויות מסלול ומגרש וכן תחרויות כדורגל גברים ונשים כאחד כאשר לוס אנג'לס תארח את אולימפיאדת 2028.
רוגבי
ב-4 באפריל 2017 הוכרז כי האצטדיון יארח טורנירי רוגבי שביעיות. האצטדיון יהיה הבית הקבוע של "סדרת הגרנד פרי רוגבי", אליפות רוגבי השביעיות העשירה ביותר בהיסטוריה.
גביע הזהב 2019
האצטדיון היה אחד מן האצטדיונים המארחים במסגרת טורניר גביע הזהב 2019. האצטדיון אירח שני משחקים.
לקרוס
ב-1 באפריל 2019, הוכרז כי האצטדיון יארח את משחק האולסטאר הראשון של "פרמייר לקרוס ליג" ב-21 ביולי 2019.
איגרוף
אירוע האיגרוף הראשון באצטדיון בנק קליפורניה נערך ב-17 באוגוסט 2019, קרב אליפות העולם במשקל זבוב כבד (Super flyweight) של ארגון האיגרוף העולמי, כאשר אמנואל נוואראטה הגן בהצלחה על תוארו נגד פרנסיסקו דה וקה וניצח בעזרת נוקאאוט טכני בסיבוב השלישי.
הופעות
אצטדיון בנק קליפורניה נועד גם לארח הופעות ואירועים מוזיקליים אחרים. האצטדיון אירח את קונצרט "Wango Tango" של רדיו "KIIS-FM" ב-2 ביוני 2018. טור ההופעות העולמי של איירון מיידן (Legacy of the Beast World) נערך באצטדיון ביום 14 בספטמבר 2019. ממפורד אנד סאנז הופיעו במסגרת Delta Tour שלהם ב-3 באוגוסט 2019.
אירועים תרבותיים
מועדון הכדורגל לוס אנג'לס הצהיר כי אצטדיון בנק קליפורניה ישמש לאירועי תרבות מקומיים ברובע התשיעי של לוס אנג'לס.
כריס או'דאוד
כריסטופר "כריס" או'דאוד (באנגלית: Christopher "Chris" O'Dowd; נולד ב-9 באוקטובר 1979) הוא שחקן אירי, הידוע בעיקר בדמויות הקומיות שגילם בהם רוי טרנמן בסיטקום של ערוץ 4 "צוות איי.טי.". או'דאוד יצר וכיכב בסדרה "מון בוי" של ערוץ Sky 1, ששודרה מ-2012 עד 2015. הוא השתתף בכמה פרקים בסדרת הדרמה "בנות", וכיכב בסדרת הטלוויזיה "עץ משפחה".
או'דאוד מוכר גם מהופעותיו בסרטים בין השאר שיחק ב"מסיבת רווקות" (2011), "חברים עם ילדים" (2011) "הכל יחסים" (2012), "האבנים הכחולות" (2012), "תור: העולם האפל" (2013), "Calvary" ו"וינסנט הקדוש" (2014). ב-2014 הופיע לראשונה בברודוויי במחזה על פי הספר "על עכברים ואנשים". על תפקיד זה היה מועמד לפרס טוני.
ביוגרפיה
או'דאוד נולד וגדל בבויל שבמחוז רוסקומון. אביו שון הוא מעצב גרפי, ואמו, דניז, היא יועצת ופסיכותרפיסטית. הוא הצעיר מבין חמישה ילדים במשפחה.
הוא ייצג את רוסקומון בתחרויות כדורגל גאלי לילדים ולצעירים. גולת הכותרת של הביצועים שלו הייתה ב-1997 כשהיה השוער בתחרות גמר נגד מחוז מאיו. אחרי המשחק הופיע בטלוויזיה בתוכנית "The Sunday Game".
או'דאוד למד פוליטיקה וסוציולוגיה בקולג' האוניברסיטאי של דבלין, ובהמשך למד באקדמיה למוזיקה ולאמנויות הדרמה של לונדון (LAMDA). הוא לא סיים תואר ב-UCD כי לא מצא עניין בסוציולגיה. הוא כתב לעיתון הסטודנטים "The University Observer" והיה פעיל במועדון הדרמה של האוניברסיטה "UCD Dramsoc", ובאגודה לספרות והיסטוריה. או'דאוד היה חבר נלהב של "Ógra Fianna Fáil" צעירי מפלגת פיאנה פול, והיה פעיל בקידום המפלגה בקרב הסטודנטים.
קריירה
בממלכה המאוחדת כיכב או'דאוד בקומדיה של ערוץ 4 "צוות IT", בסדרה הקומית "Roman's Empire", בסדרת הדרמה "כובע אדום", ובדרמה התיעודית "The Year London Blew Up". עוד הוא הופיע בטלוויזיה האירית בדרמה "The Clinic" בערוץ RTÉ One, ובדרמה "Showbands" לצדה של קרי קטונה. או'דאוד הופיע בתפקיד קטן בסרט "איך לאבד חברים ולהרחיק אנשים" ובסרט "וירה דרייק". ב-2005 שיחק בסרט "פסטיבל" בתפקיד סטנדאפיסט בשם טומי או'דווייר. על תפקיד זה זכה בפרס באפט"א הסקוטי. ב-2009 שיחק בסרט המדע בדיוני הקומי "Frequently Asked Questions About Time Travel" יחד עם מארק ווטון, דין לנוקס קלי ואנה פריס. ב-2007 שיחק בתפקיד ליאם בסרט הגרמני "Hotel Very Welcome".
או'דאוד כיכב לצדה של סיינה מילר בסרט "היפי היפי שייק", על אודות המגזין פורץ הדרך "Oz" משנות השישים של המאה העשרים. או'דאוד מגלם את דמותו של פליקס דניס, שהיה מאוחר יותר המו"ל של המגזין "מקסים". או'דאוד שפגש את דניס ציין ש"הוא היה אדם כריזמטי להפליא".
ב-2010 השתתף או'דאוד בעיבוד קולנועי חדש "מסעות גוליבר" על פי הספר "מסעי גוליבר" בתפקיד ג'נרל אדוארד.
עוד באותה שנה שיחק בסרט "אידיוט מושלם", גרסה אמריקאית של הסרט הצרפתי "Le Dîner de Cons". עוד השתתף בשעשועון הטלוויזיה "Never Mind the Buzzcocks", ושיחק בסדרה קומית של ערוץ ITV בשם "FM". ב-2010 השתתף בכתיבה ובבימוי של סרט קצר "Little Crackers" המבוסס על ילדותו ועל חג המולד עם משפחתו בשנים 1984 עד 1988. באפריל 2011 כיכב או'דאוד בעיבוד של ה-BBC לרומן "The Crimson Petal and the White" בתפקיד ויליאם רקהאם. במאי 2011 הופיע בסרט "מסיבת רווקות" בדמות השוטר נתן רודס.
או'דאוד היה שותף לכתיבה של סדרה קומית בשם "מון בוי" המבוססת על ילדותו. חלקים מהסדרה צולמו בעיר מולדתו בויל. במאי 2015 פורסם הספר "Moone Boy: The Blunder Years" שמבוסס על הסדרה.
בשנת 2017 שיחק בדרמה של אהרן סורקין "המשחק הגדול", לצד ג'סיקה צ'סטיין וקווין קוסטנר. באותה שנה שיחק גם בסרט "לאהוב את וינסנט" על חייו של וינסנט ואן גוך.
מנהל משאבי אנוש כשותף עסקי
מנהל משאבי אנוש כשותף עסקי או HRBP (באנגלית: Human Resource Business Partner) הוא עובד מתחום משאבי אנוש שעובד עם ההנהלה הבכירה בארגון, כדי לפתח אסטרטגיית משאבי אנוש אשר תומכת באסטרטגיה העסקית הכללית של הארגון.
היסטוריה
ניתן לחלק את התפתחות תחום משאבי האנוש במאה השנים האחרונות לשישה גלים:
כיום אנו נמצאים בגל החמישי, אשר מתמודד עם טרור, בעיות אתיקה ושינוי בהתמקדות הכלכלה מטכנולוגיה לביולוגיה. ככל שיתגבר הגל השישי של התפתחות העולם הארגוני, כך שוב יידרש שינוי ממשאבי האנוש הארגוניים ושינוי ביכולות שלהם. על ארגונים לעקוב אחר השינויים החברתיים ולנסות לנבא את ההתפתחות העתידית, על מנת להבין על אילו צרכים תידרש פונקציית משאבי האנוש לספק מענה וכיצד ניתן להכין את הדור הבא של עובדי משאבי האנוש להתמודדות אפקטיבית וזמישה עם הצרכים המשתנים והשינויים התכופים.
מודל משאבי האנוש של דייב אולריך
דייב אולריך, אשר הגה את המושג "מנהל משאבי אנוש כשותף עסקי", הסביר כי יש צורך בשינוי התפקיד של משאבי אנוש מהתמקדות בניהול נושאים אדמיניסטרטיביים וביצועיים להתמקדות באסטרטגיה. המודל העיקרי מתאר את החשיבות של משאבי אנוש כשותפים אסטרטגיים להנהלת הארגון. המודל מחלק את תפקיד משאבי האנוש לארבעה חלקים.
תפקיד מנהל משאבי אנוש
התפקידים הנופלים תחת אחריות מנהל משאבי אנוש הם אסטרטגיית משאבי אנוש (תכנון כוח האדם בהתאם לצורכי הארגון, מחקר ופיתוח אסטרטגיה), הביצוע (יישום האסטרטגיה וייעוץ תהליכי) והאדמיניסטרציה. ישנה חלוקה נוספת בעולם משאבי האנוש על פי סוגי תפקידים שונים: מומחי תוכן, (מתמחים בתחום פעילות בעולם משאבי האנוש, כגון שכר והטבות או יחסי עבודה), מומחים כלליים (תהליכים משפטיים, התווית מדיניות ארגונית ונהלים ועיסוק בסוגיות פרט) ותפקיד אדמיניסטרטיבי (ניהול תהליכים המספקים תמיכה בניהול ההון האנושי, כגון: שכר, גיוס, קליטת עובדים). התפקיד האדמיניסטרטיבי גוזל זמן רב משגרת העבודה ויתר התפקידים נדחקים לשוליים על אף חשיבותם. על כן פותחה החלוקה הבאה אשר בעזרתה מחלקת משאבי אנוש יכולה להתמקד באתגרים שלה בצורה הוליסטית: אף על פי שמטרתו של פיתוח התפקיד היא לאפשר פעילות רבה יותר בתחום האסטרטגיה העסקית של הארגון ולתמוך בה, ישנה חשיבות לכל חלקי תפקיד משאבי אנוש בתמיכה באסטרטגיה. נדרש ידע נרחב על שוק התעסוקה, גיוס, תלונות העובדים, שכר ונתונים במערכות בשביל לספק תמונה מלאה ותומכת אסטרטגיה.
תפקיד מרכז המומחיות של משאבי אנוש (HR Center of Excellence)
עם השנים, משאבי אנוש פיתחו מומחיות בתחומי שכר והטבות ויחסי עובד-מעביד, ותפקידם מבוסס כמקור ידע לכלל העובדים בארגון. תחום הפעילויות של מרכז המומחיות משתנה לפי אתגרי הארגון והתעשייה בה הארגון פועל. לדוגמה, בענף הקמעונאות יתמקדו בחוקי גיוס ותוכניות הדרכה. בתעשיית הייצור, מומחי יחסי עובד-מעביד יעבדו ממרכז המומחיות ואף יגיעו למפעלים לספק מענה לשאלות, תמיכה וייעוץ בשטח. כל פעילות היא פעילות אשר מצריכה תהליכים עמוקים וידע טכני. תפקיד המרכז הוא לספק תמיכה למנהל משאבי אנוש כשותף עסקי ולהכיל מומחים מכל התחומים הבאים: גיוס, ניהול ביצועים, הדרכה, יחסי עבודה, שכר והטבות, קצבאות ועזיבת עובדים, ניהול מערכות מידע וניהול ספקים. כתלות בארגון, הוא יכול להכיל גם מומחים לבריאות וביטחון.
תפקיד המרכז לשירותים משותפים של משאבי אנוש (HR Shared Services)
התחום של המרכז לשירותים משותפים (SSC) נקבע על פי הדרישות התפעוליות של הארגון ועל פי הענף אליו הוא שייך. הרכיב המרכזי של ה-SSC מאפשר לאגד פעילויות אדמיניסטרטיביות שונות מיחידות עסקיות שונות. כך, למרכז יש שליטה גדולה יותר על פעילויות עסקיות מנהליות, ניתן להוריד עלויות ולייצר פלטפורמה להשקעה בטכנולוגיות חדשות. המרכז נותן מענה דרך הרשת, טלפון, דואר אלקטרוני ומענה פרונטלי כתלות בפריסה הגאוגרפית של החברה. ה-SSC נותן שירות ישירות לעובד, למנהלים ישירים וגם למנהל משאבי אנוש כשותף עסקי בכל הנושאים האדמיניסטרטיביים. תקשורת זו מאפשרת למנהל משאבי אנוש כשותף עסקי להתמקד בכלל הנושאים האחרים. צוות המרכז מורכב מעובדים בעלי יכולות שירות גבוהות. לפי המודל, יש לתת לעובדים אלו גישה לכלל המערכות, כך שיוכלו לתת מענה לכ-80% מהפניות. כך, רק פניות המצריכות מומחיות ומורכבות יגיעו למרכז המומחיות או למנהל משאבי אנוש כשותף עסקי.
בעוד שהמרכז למומחיות מספק ידע מקצועי, מרכז השירותים המשותפים מאפשר התמקדות ביעילות ומתן שירות לעובד. ארגונים אשר הצליחו להטמיע מרכז לשירותים משותפים הצליחו לחסוך 20-40% בהוצאות.
תפקיד המנהל הישיר
על מנת שהמנהלים יוכלו לתמוך בתפקיד מנהל משאבי אנוש כשותף עסקי בצורה הטובה ביותר, עליהם לעבור הכשרות והדרכות אודות נוהלי ומדיניות הארגון כדי שיוכלו לענות על שאלות פשוטות, לדעת איך להתנהל בסיטואציות שונות, ולתקשר עם ה-HRBP ועם העובדים בצורה הנכונה והיעילה ביותר.
יכולות נדרשות
במחקר המתקיים כל מספר שנים, החל משנת 1988 הוגדרו היכולות הנדרשות של מנהל משאבי אנוש כשותף עסקי:
אתגרים עיקריים
בעולם המשתנה של היום האתגרים המרכזיים המהווים את מרכז העיסוק של מנהל משאבי אנוש כשותף עסקי הם:
יונתן שגיב
יונתן שגיב (נולד ב-1 במאי 1979) הוא סופר וחוקר ספרות. פרסם סדרת ספרי בלש וממואר.
ביוגרפיה
שגיב נולד בישראל וגדל בהרצליה. סיים תואר ראשון בספרות באוניברסיטת תל אביב, כתב וערך במדורי תרבות שונים בעיתונות המודפסת והדיגיטלית בישראל. הוא עבר לניו יורק שם סיים תואר שלישי באוניברסיטת ניו יורק. עבודת הדוקטורט שלו עסקה בייצוגי כסף, כלכלה וחובות ביצירותיו של ש"י עגנון. ב-2016 התפרסם בארצות הברית ספרו "Indebted: capitalism and religion in the writings of S.Y. Agnon", המבוסס על הדוקטורט שכתב.
בסיום לימודיו בניו יורק, עבר ללונדון, שם לימד קולנוע וספרות ישראלית באוניברסיטת לונדון. מתגורר עם בן זוגו בתל אביב.
ב-2014 יצא בהוצאת כתר ספר הפרוזה הראשון שלו – הרומן הבלשי "אין סודות בחברה" שבמרכזו עומד החוקר הפרטי עודד חפר, הידוע בכינויו "החופרת", שהוא הומו המתבטא באופן נשי ומוחצן. הספר זכה לשבחי הביקורת. ספרו השני בסדרה "דברים שהשתיקה יפה להם", יצא לאור בראשית 2017 והשלישי – "הצעקה האחרונה" – התפרסם ב-2019.
סדרת ספרי הבלש זכתה לשבחי הקוראים והביקורת. היא תורגמה לצרפתית וגרמנית ונרכשה לעיבוד טלוויזיוני עליו עובד שגיב עם אהרן גבע ומיקי טריאסט. .
דמותו של הבלש בסדרה שונה מהמקובל מערערת את הדמות הקלאסית וה"גברית". שפתו של חפר מערערת על החלוקות המגדריות המקובלות ומשקפת את הז'רגון של הקהילה ההומוסקסואלית המקומית.
ב-2022 התפרסם הממואר "יש אנשים שמדברים ככה". הספר עוסק בזהותו המינית ברקע טיפול שעבר לאחר שאיבד את קולו.
די ג'יי סנייק
ויליאם סמי אטיין גריגאסין (בצרפתית: William Sami Étienne Grigahcine; נולד ב-13 ביוני 1986), המוכר בשם הבמה DJ Snake, הוא די ג'יי ומפיק מוזיקלי צרפתי.
די ג'יי סנייק, אשר היה מועמד לפרס גראמי, זכה לפרסום בינלאומי בשנת 2013 בזכות הסינגלים "Bird Machine" ו-"Turn Down for What". הסינגל "Bird Machine" הוא שיתוף פעולה עם האמן הצרפתי Alesia. הסינגל פורסם על ידי חברת ההקלטות מלוס אנג'לס Mad Decent, הנשלטת על ידי דיפלו, והוא הופץ בפברואר 2013. ביוני 2013, הוזמן די ג'יי סנייק על ידי דיפלו לעשות לייב מיקס בתוכנית הרדיו שלו, "דיפלו וחברים", אשר משודרת ב-BBC Radio 1.
די ג'יי סנייק הכריז על סינגל משותף יחד עם דיפלו, אשר במקור היה אמור לצאת בשנת 2014. בפועל הסינגל "Lean On" פורסם בשנת 2015 בשיתוף פעולה עם דיפלו, מייג'ור לייזר ו-MØ. ב-30 באפריל 2014, תויג די ג'יי סנייק כ"אמן שיש לצפות לו" על ידי FoxWeekly. הוא ודילון פרנסיס כאמני ליווי של סקרילקס בסיבוב ההופעות Mothership Tour בקיץ 2014.
קורות חייו
די ג'יי סנייק נולד בפריז להורים אלג'יראים. הוא גדל בארמונט שבמחוז בנלייה אשר מחוץ לפריז ואותו הוא מתאר כגטו. בצעירותו, די ג'יי סנייק עסק בגרפיטי, אז קיבל את הכינוי סנייק (נחש) בזכות יכולתו להתחמק מהמשטרה פעם אחר פעם. על שמו, די ג'יי סנייק אמר: "כשהתחלתי לתקלט, כולם בעיר שלי קראו לי 'סנייק', ואני אמרתי די ג'יי סנייק, או. קיי, בוא נלך על זה. השם מסריח, אבל כבר מאוחר מדי". הוא החל לתקלט בגיל 14, ובגיל 19 החל להפיק מוזיקה. בשנות הקריירה המוקדמות שלו, די ג'יי סנייק הופיע במועדונים, בניהם Les Bains Douches אשר בפריז. בשנת 2005, הוא פגש את המנהל שלו סטיב גונסאלביס, אשר עודד אותו להתחיל ליצור מוזיקה משלו.
קריירה
בשנת 2011, הפיק די ג'יי סנייק את האלבום "Born This Way" של ליידי גאגא. האלבום זיכה אותו בפברואר 2012 במועמדות לאלבום השנה בפרס גראמי. די ג'יי סנייק גם השתתף בהפקת השיר "Government Hooker", אשר נבחר לשיר האהוב ביותר באלבום על ידי מעריציה של ליידי גאגא. השיר הזה היה אמור להשתחרר בתור סינגל לפני שאינטרסקופ רקורדס החליטו להפסיק את השיווק של האלבום לאחר השקתו. בנוסף, הוא עשה רמיקסים לשירים "New Slaves" של קניה ווסט, "You Know You Like It" של אלונה-ג'ורג', "It's You" של דאק סוס ו-"Bubble Butt" של מייג'ור לייזר. כמו כן, בשנת 2013 עשה רמיקס לשיר "Move Your Feet" של מייקל ג'קסון, לאחר שג'וניור סניור סימפלו אותו. בשנת 2013, הפיק די ג'יי סנייק שלושה שירים עם פול "די ג'יי וייט שאדו" בלייר באלבום "ARTPOP" של ליידי גאגא, כולל "Applause", "Sexxx Dreams", ו-"Do What U Want".
די ג'יי סנייק ודילון פרנסיס השתתפו לסירוגין בסיבוב ההופעות של סקרילקס Mothership Tour בקיץ 2014. הוא הופיע בשנת 2015 בפסטיבל קואצ'לה עם הופעות אורח של אלונה-ג'ורג' ו-MØ אשר השתתפו בשירה של "Lean On" עם מייג'ור לייזר. הסינגל "Lean On" והרמיקס של די ג'יי סנייק לשיר "You Know You Like It" של אלונה-ג'ורג' היו בין עשרת השירים המחופשים ביותר בשזם מפסטיבל קואצ'לה 2015.
באוקטובר 2015, נפצעו די ג'יי סנייק והמפיק המוזיקלי Tchami בתאונת דרכים, מה שגרם לשניהם להחמיץ עצירה מתוכננת בפסטיבל מונסטר מאש שבטורונטו. בחודש ינואר 2016, מגזין פורבס ציין אותו כאחד מ-30 המוזיקאים הטובים ביותר מתחת לגיל 30.
סינגלים עצמאיים (2013–2015)
בדצמבר 2013, שיתוף הפעולה של די ג'יי סנייק עם ליל ג'ון, "Turn Down for What" יצא בקולומביה רקורדס. השיר הוצג בפרסומת לרמקול אלחוטי Sol Republic DECK, ששודרה באוקטובר 2013. "Turn Down for What" נכנס לעשירייה הראשונה של לוח טבלת הדאנס/אלקטרוני של בילבורד, במהלך השבוע האחרון של דצמבר. בינואר 2014, הסינגל נכנס לחמשת המובילים בטבלת טבלת הדאנס/אלקטרוני של בילבורד והגיע למקום 38 בבילבורד הוט 100. השיר הוכתר כזהב בפברואר 2014 וכפלטינה במרץ 2014. השיר הגיע לעשירייה הראשונה של הבילבורד הוט 100 באפריל 2014. הסרטון המוזיקלי של הסינגל הופץ במרץ 2014. הסינגל "Turn Down for What" היה מועמד בטקס פרסי הווידאו-קליפים של MTV לבימוי, לארט דיירקשן, לאפקטים ויזואליים ופרס ה-MTV Clubland.
בחודש פברואר 2014, הפיצו די ג'יי סנייק ודילון פרנסיס את הסינגל "Get Low" בעמודי ה-SoundCloud והיוטיוב הרשמיים שלהם, אשר אף היה הסינגל המוביל של אלבום הבכורה של פרנסיס, "Money Sucks, Friends Rule". הסינגלים "Get Low" ו-"Turn Down for What" היו בפסקול הסרט מהיר ועצבני 7. יחד עם החשיפה שצבר מפרסומות עבור דודג' וטאקו בל בהן הושמע השיר, הוספת השיר "Get Low" לפסקול הסרט, עזר לו להיכנס מחדש להיכנס לטבלת הדאנס/אלקטרוני של בילבורד שדי ג'יי סנייק נכנס לרשימת 100 האומנים המובילים של בילבורד.
בדצמבר 2014, הופץ רמיקס של די ג'יי סנייק לשיר "You Know You Like It" של אלונה-ג'ורג' על איילנד רקורדס. בשנת 2018, הוציא את השיר "Taki Taki", בשיתוף עם קארדי בי, סלינה גומז ואוזונה.
ב-21 בספטמבר 2017, הוציא יחד עם הזמר-יוצר האמריקאי, לאוב, את הסינגל "A Different Way".
שאיונמטי
שאיונמטי (בהונגרית: Sajónémeti) הוא כפר במחוז בורשוד-אבאוי-זמפלן שבצפון־מזרח הונגריה. כמו יישובים רבים באירופה, גם אוכלוסיית שאיונמטי קטנה משמעותית בשנים האחרונות, מ־666 תושבים בשנת 1990 עד 442 תושבים בשנת 2020 (ירידה של כ־33%).
יהודי שאיונמטי
בשאיונמטי חיו מעט יהודים, ובמקום קיים בית קברות יהודי. תושבים יהודיים מהכפר נרצחו בשואה ומונצחים באנדרטה באוזד.
באג תקופת לוח השנה היפני
הבאג של תקופת לוח השנה היפני הוא באג מחשבים אפשרי, שקשור לשינוי שם התקופה היפנית.
רקע כללי
בלוח השנה היפני יש שמות לתקופות יפניות שמשתנים עם שלטונו של קיסר יפן. מכיוון שרוב העידן המודרני של המחשוב התרחש בעידן הייסי, חלק גדול מהתוכנות שפותחו בעידן זה תומכות רק בשמות עידנים בתקופת הייסי.
שם תקופה חדשה היה צפוי להשתנות עם המעבר הקיסרי היפני המתקרב. עם זאת, מכיוון ששינוי התקופות הוא נדיר, רוב התוכנות לא נבדקו כדי לוודא שהן יתנהגו נכון עם עידן נוסף. יצרני מחשבים ותוכנה היו צריכים לבדוק את מערכותיהם לפני המעבר על מנת להבטיח כי העידן החדש יטופל נכון. על מנת להבטיח זאת, חלק מהמערכות סיפקו מנגנוני בדיקה כדי לדמות עידן חדש מבעוד מועד.
בתחילת אפריל 2019 הוכרז שמה של התקופה החדשה, "ראיווה" (בעברית: "הרמוניה נפלאה").
שגיאות מתועדות
דווחו כמה בעיות קלות עקב טיפול לא נכון במעבר התקופה.
רומנוס הראשון, קיסר האימפריה הביזנטית
רומנוס הראשון (ביוונית ביזנטית: Ρωμανός Α΄ Λακαπηνός, רוֹמָנוֹס הָרִאשׁוֹן לָקַפֶּנּוֹס; 870 – 15 ביוני 948) היה גנרל בשורות הצבא הביזנטי ממוצא ארמני, אשר עלה לשלטון בתור קיסר האימפריה הביזנטית בין השנים 920–944, כאשר הודח מהשלטון. רומנוס שלט בתור קיסר שותף לצידו של קונסטנטינוס השביעי פורפירוגנטוס, שהתחתן עם הלנה, בתו של רומנוס. רומנוס הראשון היה סבא רבא של רומנוס השלישי, קיסר האימפריה הביזנטית.
עלייתו לכוח
לאחר מותו של אלכסנדר השלישי בשנת 913 הוסדר הסכם שלום עם הבולגרים וקונסטנטינוס השביעי, בנו של לאו השישי, מונה לקיסר. קונסטנטינוס עם זאת היה צעיר מכדי לקחת את מושכות השלטון ולכן מונו שני עוצרים במקומו, אלו היו אמו, זואי קרבונופסינה והפטריארך האקומני של קונסטנטינופול. בשנת 919 פרץ משבר פנימי בתוך העוצרות שהביא לגירושה של זואי. רומנוס השתמש בפרצה זאת והשתמש בכוחו הצבאי כבעל המוצב הצבאי היחיד בתוך קונסטנטינופול כדי להפוך לעוצר בשותפות עם הפטריארך האקומני של קונסטנטינופול. בשנת 922 הצליח להביא לסיום העוצרות ומונה להיות לקיסר האימפריה הביזנטית בשותפות עם קונסטנטינוס השביעי. קונסטנטינוס היה עדיין די צעיר מכדי לנהל את האימפריה ולכן רומנוס הראשון הפך לשליט בפועל והקיסר הראשון מהשושלת הלקפנוסית. טענתו של רומנוס לכתר הביזנטי חוזקה כאשר בתו הצעירה, הלנה, התחתנה עם קונסטנטינוס השביעי, מה שקישר אותה עם השושלת המקדונית השלטת.
מדיניות פנים
לפי הנצרות האורתודוקסית אסור לאדם להינשא פעם שלישית. לאורך שלטונו, שתי נשותיו הראשונות של הקיסר לאו השישי נפטרו קודם שנולד לו יורש ולכן הוא נישא פעם שלישית. נישואיו השלישיים התבצעו נגד הכנסייה האורתודוקסית וגררו מאבק תאולוגי פנימי אשר נודע בתור הטטרגאמי. בשנת 920 הצליח רומנוס הראשון להביא להסדר בקרע שנוצר בכנסייה בין תומכי ומתנגדי לאו השישי. בהסדר נקבע כי מורשתו של לאו השישי לא תיפגע אם כי נישואיו הרביעיים עם זואי קרבונופסינה הפכו ללא-חוקיים. בכך שהביא להסדר זה בתוך הכנסייה האורתודוקסית, השפעתו של רומנוס הראשון על הכנסייה גברה ובהמשך חיזק מעמדו עליה עוד יותר כאשר בשנת 925 מינה את אחד מבניו להיות הפטריארך האקומני של קונסטנטינופול – ראש הכנסייה האורתודוקסית – לאחר מותו של הפטריארך הקודם, ניקולאס הראשון.
במהלך שלטונו פעל רומנוס הראשון לשפר את חלוקת השטחים באימפריה ולהסדיר את הסמכויות הקבועות בין בעלי האדמות והאיכרים שעיבדו את האדמות בשבילם. רומנוס המציא מערכת שקבעה עדיפויות והסדירה בבירור את הסדר שבו ניתן לרכוש אדמות איכרים. כך, קרובי משפחה לבעלי אדמות, בעלים משותפים של אדמות ושכנים לבעלים קיבלו עדיפות בסדר הורשת הנחלות. היה זה סדר שנקבע בקפידה; רק כשאף אחד בקטגוריות אלה (קרובי משפחה, בעלים משותפים או שכנים) לא הצליח לרכוש את הקרקע, השטחים הוצעו למכירה פתוחה בפני גורמים חיצוניים. רומנוס אף הבין כי בהחלט עשויה להיות הפרה של עקרונות אלה והוא הכריז כי יהיה צורך להחזיר רכוש שנרכש שלא כדין, ללא תמורה מן הצד המחזיר. חוקים אלו נועדו במטרה להסדיר את ירושת השטחים ולהגדיר את מעמד החוק ביחס אליהם.